
Reģ.Nr.90000024455, Brīvības iela 33, Ogre, Ogres nov., LV-5001

OGRES NOVADA PAŠVALDĪBAS 
ATTĪSTĪBAS UN INFRASTRUKTŪRAS KOMITEJAS 
SĒDES PROTOKOLS


	2026. gada 23. jūlijs
Ogrē, Brīvības ielā 33, 3.stāva zālē
	Nr. 8



Sēde sasaukta pulksten. 11.00
Sēdi atklāj pulksten. 12.41 

Sēdi vada: Attīstības un infrastruktūras komitejas priekšsēdētāja vietnieks Ilmārs Zemnieks 

Sēdi protokolē: Ogres novada pašvaldības Centrālās administrācijas Kancelejas lietvede Elizabete Anna Kurpniece

Piedalās komitejas locekļi: Jānis Iklāvs, Dzirkstīte Žindiga, Jānis Siliņš, Mariss Martinsons, Andris Krauja, Pāvels Kotāns, Gints Sīviņš, Dace Veiliņa, Atvars Lakstīgala, Raivis Ūzuls, Artūrs Mangulis, Iluta Jansone, Raivis Rubīns, Matīss Mežaks, Uldis Skudra, Kārlis Avotiņš.

Nepiedalās komitejas locekļi: Dace Kļaviņa – iemesls nav zināms, Sarmīte Ozoliņa – darbnespējas lapa, Egils Helmanis – atvaļinājums.

Piedalās deputāti: Kārlis Ansons, Santa Ločmele.

Nepiedalās deputāti: Rūdolfs Kudļa – iemesls nav zināms.

Piedalās pašvaldības darbinieki un uzaicinātie: Ogres novada pašvaldības Izpilddirektors Pēteris Špakovskis, Ogres novada pašvaldības Centrālās administrācijas Kancelejas vadītāja vietniece Santa Hermane – Kondrova, Juridiskās nodaļas vadītājs Jānis Liepiņš, Juridiskās nodaļas jurists Andris Pūga, Attīstības un plānošanas nodaļas vadītāja Aija Romanovska, Ogres novada Kultūras centra vadītāja Elīna Aupe, Meņģeles pagasta pārvaldes vadītāja Vija Kauliņa (attālināti tiešsaistē), Suntažu pagasta pārvaldes vadītājs Valdis Ancāns (attālināti tiešsaistē), Attīstības un plānošanas nodaļa telpiskais plānotājs Toms Mārtiņš Millers, Attīstības un plānošanas nodaļas Projektu vadītāja Linda Neško, SIA “Grupa 93” pārstāvji: Neils Balgalis, Līga Ozoliņa, Līva Ķeire, Informācijas sistēmu un tehnoloģiju nodaļa datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļa datorsistēmu un datortīklu administrators Mikus Liepa.


SĒDES DARBA KĀRTĪBA:
1. Par Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu.
2. Par Pilsētu un ciemu publiskās ārtelpas vizuālās identitātes tematiskā plānojuma apstiprināšanu.
3. Par telpu nodošanu bezatlīdzības lietošanā Latvijas Republikas Zemessardzes 2.Vidzemes brigādes Zemessardzes 54.kaujas atbalsta bataljonam.
4. Par Ogres novada pašvaldības domes 2023. gada 28. septembra lēmuma “Par nedzīvojamo telpu Bērzu iela 9, Taurupe, Taurupes pag., Ogres nov., nomas tiesību izsoli” atcelšanu.
5. Par nedzīvojamo telpu „Suntažu sanatorijas internātskola”, Suntaži, Suntažu  pag., Ogres nov.,  nomas tiesību izsoli.
6. Par nekustamā īpašuma “Kalnāji”, Ķeipene, Ķeipenes pag., Ogres nov., sastāvā esošu nedzīvojamo telpu ar kadastra apzīmējumu 7456 006 0716 001 007 iznomāšanu.
7. Par 2020. gada 15. jūnijā noslēgtā zemes nomas līguma Nr. BPP6-1/20/7 pagarināšanu un zemes nomas maksas noteikšanu.
8. Par pārskata par Ogres novada Ilgtspējīgas attīstības stratēģijas 2022. - 2034.gadam un Ogres novada Attīstības programmas 2022. - 2027.gadam īstenošanu 2022. - 2024.gadu periodā apstiprināšanu.

1.
 Par Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu
Lēmuma projekta ziņotājs - Aija Romanovska

SIA “Grupa 93” pārstāves Līva Ķeire un Līga Ozoliņa demonstrē prezentāciju par dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu.

M. Martinsons interesējas par konkrētā plānojuma pašreizējo statusu - vai tas ir iekļauts kopējā teritorijas plānojuma izstrādes procesā?

L. Ozoliņa skaidro, ka konkrētais dokuments ir atsevišķs tematiskais plānojums, kas nav daļa no kopējā teritorijas plānojuma, bet tā rekomendācijas tiks ņemtas vērā teritorijas plānojuma izstrādē. Atšķirībā no teritorijas plānojuma ar saistošajām prasībām šis dokuments ir priekšizpētes rakstura materiāls, ko apstiprina ar domes lēmumu un kas kalpo kā vadlīnijas iestāžu darbam. Plānojumā ir apzināti pašvaldības īpašumi un izvērtētas iespējas to labiekārtošanai, tostarp pie ūdenstilpēm.

Sēdes turpinājumā notiek diskusija par dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematiskā plānojuma ietekmi un ierobežojumiem teritorijas plānošanā, kultūrvēsturisko objektu izvērtēšanu un aizsardzību, iedzīvotāju iesaisti plānojuma izstrādē, kā arī par ainavisko teritoriju, vēja parku un derīgo izrakteņu ieguves jautājumiem. 
Diskusijā piedalās M. Martinsons, L. Ozoliņa, L. Ķeire, U. Skudra, A. Romanovska, J. Siliņš, G. Sīviņš un I. Zemnieks.

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

J. Siliņš atstāj zāli no plkst. 13.07 – 13.08.

2.
 Par Pilsētu un ciemu publiskās ārtelpas vizuālās identitātes tematiskā plānojuma apstiprināšanu
Lēmuma projekta ziņotājs - Aija Romanovska

A. Romanovska demonstrē prezentāciju “Ogres novada teritorijas plānojums. Pilsētu un ciemu publiskās ārtelpas vizuālās identitātes tematiskais plānojums”.

U. Skudra informē par nepieciešamību izmantot iedzīvotājiem saprotamākus teritoriju un rajonu nosaukumus attiecībā uz Lielvārdes teritoriju, norādot, ka Ziemeļu apgabals saprotams. 

A. Romanovska skaidro, ka Lielvārdes teritorijas plānošanā ir veikts rūpīgs darbs, iesaistot speciālisti. “Ziemeļu rajons” ir ģeogrāfisks, bet ne tautā plaši lietots nosaukums, un “Avotu apkaime” neatspoguļotu visu teritorijas apjomu.

Sēdes turpinājumā notiek diskusija par pilsētu un ciemu publiskās ārtelpas vizuālās identitātes tematisko plānojumu, tā mērķi un izmantošanu pilsētu un pagastu identitātes veidošanā, labiekārtojuma un būvniecības principu noteikšanā, kā arī par plānojuma ietekmi uz turpmāko teritoriju attīstību, sabiedrības iesaisti, dokumenta praktisko nozīmi būvniecības un vides kvalitātes izvērtēšanā un ierobežojumiem privātīpašumu attīstībā.
Diskusijā piedalās U. Skudra, A. Romanovska, G. Sīviņš un K. Avotiņš, M. Martinsons.

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls), "Pret" – nav, "Atturas" – 1 (Uldis Skudra), "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

3.
 Par telpu nodošanu bezatlīdzības lietošanā Latvijas Republikas Zemessardzes 2.Vidzemes brigādes Zemessardzes 54.kaujas atbalsta bataljonam
Lēmuma projekta ziņotājs - Elīna Aupe

S. Ločmele interesējas par lēmuma projektam pievienotā aprēķina nepieciešamību, norādot, ka pašvaldības telpu un nekustamo īpašumu iznomāšanai jau ir noteikta kārtība un apstiprināti cenrāži. Kāpēc aprēķins ir pievienots, ja lēmums paredz bezatlīdzības izmantošanu un tas neietekmē nomas maksas noteikšanu?

E. Aupe skaidro, ka bilances vērtība aprēķinā iekļauta informatīvos nolūkos, lai uzskatāmi parādītu iespējamās finansiālās ietekmes rādītājus.

Sēdes turpinājumā notiek diskusija par Ogres novada Kultūras centra telpu nodošanu bezatlīdzības lietošanā Zemessardzei, par pievienotā telpu izmaksu aprēķina nepieciešamību, kā arī par atšķirību starp telpu bilances vērtību un nomas maksu. 
Diskusijā piedalās S. Ločmele, E. Aupe, U. Skudra un A. Krauja, M. Martinsons un I. Zemnieks.
balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

4.
 Par Ogres novada pašvaldības domes 2023. gada 28. septembra lēmuma “Par nedzīvojamo telpu Bērzu iela 9, Taurupe, Taurupes pag., Ogres nov., nomas tiesību izsoli” atcelšanu
Lēmuma projekta ziņotājs - Vija Kauliņa

M. Martinsons interesējas, kāpēc īpašums tika virzīts izsolei, kāds bija sākotnējais pamatojums šādai rīcībai, vai bija saņemti interesentu pieteikumi vai neviens pretendents nepieteicās?

V. Kauliņa skaidro, ka šobrīd nevar sniegt precīzu atbildi, taču noskaidros informāciju un līdz domes sēdei sagatavos detalizētāku skaidrojumu.

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav,
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

5.
 Par nedzīvojamo telpu „Suntažu sanatorijas internātskola”, Suntaži, Suntažu  pag., Ogres nov.,  nomas tiesību izsoli
Lēmuma projekta ziņotājs - Valdis Ancāns	

U. Skudra interesējas, vai šī ir vienīgā internātskolas telpa, kas šobrīd nav nepieciešama pašvaldības funkciju nodrošināšanai?

V. Ancāns informē, ka konkrētā telpa ir brīva, jo iepriekšējais nomnieks ir pārtraucis darbību, un šobrīd tā nav nepieciešama pašvaldības funkciju nodrošināšanai. Citu brīvu telpu nav.

balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.




[bookmark: _GoBack]6.
 Par nekustamā īpašuma “Kalnāji”, Ķeipene, Ķeipenes pag., Ogres nov., sastāvā esošu nedzīvojamo telpu ar kadastra apzīmējumu 7456 006 0716 001 007 iznomāšanu
Lēmuma projekta ziņotājs – Andris Pūga

balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

7.
 Par 2020. gada 15. jūnijā noslēgtā zemes nomas līguma Nr. BPP6-1/20/7 pagarināšanu un zemes nomas maksas noteikšanu
Lēmuma projekta ziņotājs - Ilmārs Zemnieks

U. Skudra interesējas par nomas līguma beigu termiņu un lūdz skaidrot, kāda šobrīd ir situācija ar konkrēto zemes gabalu.

P. Kotāns skaidro, ka nomnieks iesniegumu ir iesniedzis savlaicīgi, taču dažādu apstākļu dēļ procesa virzība ir ieilgusi.

S. Ločmele interesējas, kā juridiski pareizi rīkoties situācijā, kad nomas līguma termiņš jau ir beidzies – vai šādā gadījumā ir iespējams pagarināt iepriekš noslēgto līgumu vai būtu jāslēdz jauns līgums?

K. Ansons atstāj zāli no plkst. 13.58 – 14.01.

J. Liepiņš skaidro, ka šāda situācija nav labā prakse, jo pašvaldībai ir jāievēro noteiktās procedūras, tostarp jāveic nepieciešamie izvērtējumi un atkārtotas pārbaudes, kas prasa papildu laiku. Šajā gadījumā pašvaldība izrāda pretimnākšanu un pagarina līgumu, tomēr pareizāk būtu šādus jautājumus nokārtot savlaicīgi, ievērojot visas nepieciešamās procedūras.

U. Skudra ierosina ilgtermiņa nomas līgumos paredzēt nomnieka pienākumu savlaicīgi, piemēram, 2–3 mēnešus iepriekš, informēt pašvaldību par vēlmi pagarināt līgumu vai turpināt nomas attiecības. Šāda kārtība palīdzētu izvairīties no situācijām, kad jautājums tiek atlikts līdz pēdējam brīdim un pašvaldībai vairs nav pietiekami daudz laika nepieciešamo procedūru veikšanai.

I. Zemnieks informē, ka, lai gan līgumos varētu paredzēt nomnieka pienākumu savlaicīgi informēt pašvaldību par līguma pagarināšanas nepieciešamību, praksē var rasties dažādas situācijas, piemēram, kavējumi vai objektīvi iemesli, kuru dēļ termiņi netiek ievēroti. Katrs gadījums būtu vērtējams individuāli, taču šādas prasības iekļaušana līgumos varētu palīdzēt nodrošināt savlaicīgāku procesu organizēšanu.

J. Liepiņš informē, ka priekšlikums ir atbalstāms.

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Mariss Martinsons, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – 1 (Matīss Mežaks), "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

8.
 Par pārskata par Ogres novada Ilgtspējīgas attīstības stratēģijas 2022. - 2034.gadam un Ogres novada Attīstības programmas 2022. - 2027.gadam īstenošanu 2022. - 2024.gadu periodā apstiprināšanu
Lēmuma projekta ziņotājs - Aija Romanovska

U. Skudra interesējas par Attīstības programmas izpildi un aicina Špakovska kungam sniegt vērtējumu par to, cik veiksmīgi ir īstenoti tajā noteiktie pasākumi un mērķi.

P. Špakovskis informē, ka vienmēr varētu būt labāk.

K. Avotiņš atstāj zāli no plkst. 14.09 – 14.12.
R. Ūzuls atstāj zāli no plkst. 14.13 – 14.19.

Sēdes turpinājumā notiek diskusija par Attīstības programmas un rīcības plāna izpildi, uzdevumu īstenošanas uzraudzību, kavējumu iemesliem un nepieciešamību savlaicīgi aktualizēt plānotos pasākumus.
Diskusijā piedalās U. Skudra, A. Romanovska, G. Sīviņš, A. Krauja, S. Ločmele un M. Martinsons.

balsojot: ar 13 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls), "Pret" – nav, "Atturas" – 4 (Jānis Siliņš, Kārlis Avotiņš, Mariss Martinsons, Uldis Skudra), "Nepiedalās" – nav, 
Attīstības un infrastruktūras komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.


Sēdi slēdz pulksten 14.30

	Sēdi vadīja, Attīstības un infrastruktūras komitejas priekšsēdētāja vietnieks

Protokolēja, Kancelejas lietvede              

	             
Ilmārs Zemnieks

Elizabete Anna Kurpniece

